

**ROKIŠKIO RAJONO SAVIVALDYBĖS ADMINISTRACIJOS DIREKTORIUS**

**ĮSAKYMAS**

**DĖL PROJEKTO „ANKSTYVOJO UGDYMO UŽTIKRINIMAS VAIKAMS IŠ SOCIALINĘ RIZIKĄ PATIRIANČIŲ ŠEIMŲ“ VALDYMO GRUPĖS SUDARYMO**

2024 m. rugpjūčio 8 d. Nr. AV-471

Rokiškis

Vadovaudamasis Lietuvos Respublikos vietos savivaldos įstatymo 34 straipsnio 6 dalies 2 punktu bei Europos socialinio fondo agentūros ir Rokiškio rajono savivaldybės administracijos sudaryta 2024 m. liepos 11 d. Jungtine veiklos sutartimi Nr. 10-013-P-0001/029/DS-390:

1. S u d a r a u projekto „Ankstyvojo ugdymo užtikrinimas vaikams iš socialinę riziką patiriančių šeimų“ valdymo grupę (toliau – Projekto valdymo grupė):

1.1. Audronė Rekertienė – Švietimo ir sporto skyriaus vyriausioji specialistė (Projekto vadovė);

1.2. Daiva Sakalienė – Centralizuotos buhalterinės apskaitos skyriaus buhalterė (Projekto finansininkė).

2. P a v e d u Projekto valdymo grupei vadovaujantis projekto „Ankstyvojo ugdymo užtikrinimas vaikams iš socialinę riziką patiriančių šeimų“ jungtinės veiklos sutarties Nr. 10-013-P-0001/029 nuostatomis, vykdyti 2021–2030 m. plėtros programos valdytojos Lietuvos Respublikos švietimo, mokslo ir sporto ministerijos švietimo plėtros programos pažangos priemonės Nr. 12-003-03-01-04 „Užtikrinti visiems prieinamą ankstyvąjį ugdymą“ Nr. 2, patvirtintos Lietuvos Respublikos švietimo, mokslo ir sporto ministro 2022 m. gegužės 31 d. įsakymu Nr. V-878 „Dėl 2021–2030 m. plėtros programos valdytojos Lietuvos Respublikos švietimo, mokslo ir sporto ministerijos švietimo plėtros programos pažangos priemonės Nr. 12-003-03-01-04 „Užtikrinti visiems prieinamą ankstyvąjį ugdymą“ Nr. 2“ aprašo patvirtinimo“ 2.3 punkte, Projekto sutartyje ir Sutarties 1 priede numatytas veiklas.

3. Tvirtintu Projekto valdymo grupės darbo reglamentą (pridedama).

Šis įsakymas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui (Respublikos g. 62, Panevėžys Lietuvos Respublikos iki teisminio administracinių ginčų nagrinėjimo tvarkos įstatymo nustatyta tvarka.

Administracijos direktorius Valerijus Rancevas

Audronė Rekertienė

PATVIRTINTA

Rokiškio rajono savivaldybės

administracijos direktoriaus

2024 m. rugpjūčio 8 d.

įsakymu Nr. AV-471

**PROJEKTO „ANKSTYVOJO UGDYMO UŽTIKRINIMAS VAIKAMS IŠ SOCIALINĘ RIZIKĄ PATIRIANČIŲ ŠEIMŲ“ VALDYMO GRUPĖS DARBO REGLAMENTAS**

**I SKYRIUS**

**BENDROSIOS NUOSTATOS**

1. Šis reglamentas nustato Europos socialinio fondo agentūros ir Rokiškio rajono savivaldybės administracijos įgyvendinamo projekto Nr. 10-013-P-0001 „Ankstyvojo ugdymo užtikrinimas vaikams iš socialinę riziką patiriančių šeimų“ (toliau – Projektas) valdymo grupės (toliau – Projekto valdymo grupės) darbo tvarką ir funkcijas.

2. Projekto valdymo grupė savo veikloje vadovaujasi Lietuvos Respublikos įstatymais, Rokiškio rajono savivaldybės administracijos nuostatais, Jungtinės veiklos sutartimi Nr. 10-013-P-0001/029 tarp Europos socialinio fondo agentūros ir Rokiškio rajono savivaldybės administracijos įgyvendinant Projektą, kitais teisės aktais ir šiuo darbo reglamentu.

**II SKYRIUS**

**PROJEKTO VALDYMO GRUPĖS FUNKCIJOS**

3. Projekto valdymo grupė vykdo šias funkcijas:

3.1. Projekto vadovas:

3.1.1. planuoja, organizuoja ir koordinuoja Projekto veiklas;

3.1.2. prižiūri Projekto veiklų įgyvendinimą, atliktų darbų, suteiktų paslaugų kokybę, lėšų naudojimo tinkamumą;

3.1.3. priima Projekto veiklų įgyvendinimo metu atliktus darbus bei paslaugas, tikrina ir derina darbų bei paslaugų priėmimo aktus, tvirtina kitus su Projekto veiklomis susijusius dokumentus;

3.1.4. organizuoja Projekto valdymo grupės narių ir deleguotų Projekto partnerių atstovų darbą;

3.1.5. organizuoja Projekto viešinimo veiklas, atsako už jų atitikimą keliamiems reikalavimams;

3.1.6. organizuoja ir kontroliuoja su Projekto įgyvendinimu susijusių dokumentų (sutarčių, ataskaitų, mokėjimo prašymų, raštų, komercinių pasiūlymų ir kitų dokumentų) kokybišką ir savalaikį parengimą, suderinimą ir pateikimą Projekto rengimo, įgyvendinimo bei Projekto kontrolės laikotarpiu;

3.1.7. dalyvauja ir atstovauja Rokiškio rajono savivaldybės administraciją vykdomose Projekto patikrose, teikia reikalingus paaiškinimus įgyvendinančiajai institucijai ir kitoms institucijoms pagal poreikį;

3.1.8. kaupia ir teikia informaciją bei ataskaitas apie Projekto eigą, veiklas, pasiektus rodiklius Projekto priežiūrą vykdančiai institucijai;

3.1.9. kaupia ir saugo su Projekto įgyvendinimu susijusius dokumentus Projekto byloje teisės aktų nustatyta tvarka, užtikrina, kad dokumentai būtų prieinami turintiems teisę juos tikrinti asmenims ir institucijoms;

3.1.10. užtikrina bendravimą ir bendradarbiavimą su Projekto vykdytoju Projekto įgyvendinimo bei kontrolės laikotarpiu.

3.2. Projekto finansininkas:

3.2.1. atskirai nuo įstaigos buhalterinės apskaitos tvarko Projekto finansinę apskaitą, užtikrina apskaitos duomenų ir dokumentų atitiktį buhalterinės apskaitos tvarkymo ir kitų teisės aktų reikalavimams;

3.2.2. rengia Projekto įgyvendinimo ataskaitų finansinę dalį, mokėjimo prašymus ir kitus su Projektu susijusius dokumentus;

3.2.3. renka ir saugo visus finansinius dokumentus, susijusius su Projekto įgyvendinimu, sudaro finansinių dokumentų sąrašus;

3.2.4. organizuoja mokėjimo pavedimų atlikimą, teikia sąskaitų išrašus;

3.2.5. rengia ir pasirašo su Projekto įgyvendinimu susijusias ataskaitas ir kitus reikalingus dokumentus;

3.2.6. teikia informaciją apie Projektą ir reikiamus dokumentus Projekto vadovui, Savivaldybės administracijos vadovams ir kitoms institucijoms;

3.2.7. teikia pasiūlymus Projekto vadovui dėl Projekto atsiskaitymų ir apskaitos;

3.2.8 vykdo kitas Projekto vadovo pavestas, su Projekto finansų valdymu susijusias užduotis.

**III SKYRIUS**

**BAIGIAMOSIOS NUOSTATOS**

4. Projekto valdymo grupės nariai už savo veiklą atsako Lietuvos Respublikos įstatymų nustatyta tvarka.

5. Projekto valdymo grupės veikla pasibaigia įgyvendinus projektą.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_